stanford-oval/wikipedia huggingface dataset:
หุบเขาฟาร์ฆอนา

| หุบเขาฟาร์ฆอนา |
| --- | --- |
  Fargʻona vodiysi  (อุซเบก)  Фергана өрөөнү  (คีร์กีซ)  водии Фaрғонa  (ทาจิก)  وادی فرغانه  (เปอร์เซีย)  Ферганская долина  (รัสเซีย) 
หุบเขาฟาร์ฆอนา (เน้นสีเหลือง) หลัง ค.ศ. 1991
ความยาว: 300 กิโลเมตร (190 ไมล์)
พื้นที่: 22,000 ตารางกิโลเมตร (8,500 ตารางไมล์)
ภูมิศาสตร์
ที่ตั้ง: อุซเบกิสถาน, ทาจิกิสถาน, คีร์กีซสถาน
พิกัด: 40.9008°N 71.7578°E 
แม่น้ำ: ซีร์ดาร์ยา (นารึนและคาราดาร์ยา)
หุบเขาฟาร์ฆอนา (อุซเบก: Fargʻona vodiysi; คีร์กีซ: Фергана өрөөнү, อักษรโรมัน: Fergana öröönü; ทาจิก: водии Фарғона, อักษรโรมัน: Vodii Farg'ona) เป็นบริเวณหนึ่งในเอเชียกลาง ตั้งอยู่ทางตะวันออกของอุซเบกิสถาน รวมถึงทางใต้ของคีร์กีซสถานและทางเหนือของทาจิกิสถาน
หุบเขาฟาร์ฆอนามีลักษณะเป็นสามเหลี่ยมขนาดใหญ่ มีสภาพอากาศแห้งแล้ง บริเวณนี้ได้รับน้ำจากแม่น้ำสองสายคือแม่น้ำนารึนและคาราดาร์ยาที่ไหลมาจากทิศตะวันออก ก่อนจะไปรวมกันที่ตอนเหนือสุดของหุบเขากลายเป็นแม่น้ำซีร์ดาร์ยา หุบเขาฟาร์ฆอนามีประวัติศาสตร์ยาวนานกว่า 2,300 ปี เมื่ออเล็กซานเดอร์มหาราชตั้งเมืองอาเลกซันเดรอาเอสคาเตที่ปลายสุดด้านตะวันตกเฉียงใต้ของหุบเขา
หุบเขาฟาร์ฆอนาตั้งอยู่บนเส้นทางสายไหมซึ่งเชื่อมระหว่างทวีปยุโรป อาหรับ เปอร์เซีย และจีน หุบเขาฟาร์ฆอนายังเป็นแหล่งกำเนิดของจักรพรรดิบาบูร์ ผู้สถาปนาราชวงศ์โมกุลที่แผ่อำนาจลงมายังอนุทวีปอินเดีย จักรวรรดิรัสเซียพิชิตหุบเขานี้เมื่อสิ้นคริสต์ศตวรรษที่ 19 และเป็นส่วนหนึ่งของสหภาพโซเวียตช่วงคริสต์ทศวรรษ 1920 ชาติพันธุ์ส่วนใหญ่ที่อาศัยในพื้นที่นี้ ได้แก่ ชาวอุซเบก ชาวทาจิก และชาวคีร์กีซซึ่งเป็นมุสลิม ในอดีตมีชนกลุ่มน้อยอย่างชาวรัสเซีย คัชการ์ คิปชาก ชาวยิวบูฆอรอ และชาวโรมานีอาศัยอยู่ด้วย
การเพาะปลูกฝ้ายซึ่งริเริ่มโดยโซเวียตเป็นอุตสาหกรรมหลักในพื้นที่นี้ ร่วมกับการปลูกธัญพืช ผัก และผลไม้ นอกจากนี้ยังมีการเลี้ยงปศุสัตว์ การทำเครื่องหนัง และการทำเหมือง หุบเขาฟาร์ฆอนามีแหล่งถ่านหิน เหล็ก กำมะถัน ยิปซัม เกลือหิน แนปทา และน้ำมันสำรองจำนวนเล็กน้อย
ภูมิศาสตร์ ธรณีวิทยา และภูมิอากาศ

หุบเขาฟาร์ฆอนาเป็นแอ่งระหว่างภูเขา ลักษณะเป็นรูปสามเหลี่ยม ยาวประมาณ 300 กิโลเมตร (190 ไมล์) กว้างถึง 70 กิโลเมตร (43 ไมล์) ครอบคลุมพื้นที่ 22,000 ตารางกิโลเมตร (8,500 ตารางไมล์) ล้อมรอบด้วยเทือกเขาเทียนชานทางเหนือและเทือกเขาอาลัยทางใต้ มีแม่น้ำนารึนและคาราดาร์ยาไหลผ่านก่อนจะรวมกันที่เมืองนามังแกนที่อยู่ขอบทางเหนือของหุบเขา เกิดเป็นแม่น้ำซีร์ดาร์ยา
บริเวณตรงกลางที่เป็นหุบเขาเกิดการยุบตัวที่มีความลึกประมาณ 6–7 กิโลเมตร (3.7–4.3 ไมล์) ประกอบด้วยชั้นตะกอนที่มีอายุช่วงยุคเพอร์เมียน–ไทรแอสซิก หุบเขาฟาร์ฆอนามีรอยเลื่อนแขนงแบบอัด รอยเลื่อนเหล่านี้ยังก่อให้เกิดชั้นหินโค้งรูปประทุน ที่กักเก็บปิโตรเลียมและแก๊สธรรมชาติ มีรายงานพบกลุ่มบ่อน้ำมันขนาดเล็ก 52 แห่ง
หุบเขาฟาร์ฆอนามีภูมิอากาศแบบแห้งแล้งภาคพื้นทวีป ส่วนใหญ่เป็นแบบทะเลทรายเขตอบอุ่น (เคิพเพิน: BWk) หรือกึ่งทะเลทรายเขตอบอุ่น (BSk) อุณหภูมิในเดือนมีนาคมอยู่ที่ 20° ซ ก่อนจะเพิ่มสูงขึ้นอย่างรวดเร็วถึง 35° ซ ในเดือนมิถุนายน กรกฎาคม และสิงหาคม มีปริมาณฝนน้อยในช่วง 5 เดือนหลังจากเดือนเมษายนแต่เพิ่มขึ้นในเดือนตุลาคม ในเดือนธันวาคม–มกราคมเกิดหิมะและน้ำค้างแข็ง ขณะที่อุณหภูมิลดลงถึง −20 °ซ
ประวัติศาสตร์

ประมาณ 500 ปีก่อนคริสตกาล ภาคตะวันตกของหุบเขาฟาร์ฆอนาเป็นส่วนหนึ่งของซอกเดียที่ปกครองโดยจักรพรรดิดาไรอัสมหาราชแห่งจักรวรรดิอะคีเมนิด ต่อมาในปี 327 ปีก่อนคริสตกาล อเล็กซานเดอร์มหาราชยึดซอกเดียนร็อก ป้อมปราการสำคัญของซอกเดียในการศึกเพื่อพิชิตจักรวรรดิอะคีเมนิด ก่อนจะรวมซอกเดียกับแบกเตรียเป็นเขตปกครองเซแทร็ปเดียวกัน
ในปี 329 ปีก่อนคริสตกาล อเล็กซานเดอร์มหาราชตั้งเมืองอาเลกซันเดรอาเอสคาเต (แปลว่า อะเล็กซานเดรียที่ไกลที่สุด) ที่ริมฝั่งแม่น้ำซีร์ดาร์ยา ทางตะวันตกเฉียงใต้ของหุบเขาฟาร์ฆอนา (ปัจจุบันคือเมืองฆูจันด์ ประเทศทาจิกิสถาน) ต่อมาเมืองนี้ถูกปกครองโดยจักรวรรดิซิลูซิด ก่อนที่ประมาณปี 250 ปีก่อนคริสตกาล อาณาจักรกรีก-แบกเตรียจะยึดครองเมืองนี้ หุบเขาฟาร์ฆอนาเป็นพื้นที่สำคัญของอาณาจักรกรีก-แบกเตรียจนกระทั่งในรัชสมัยของเดเมตริอุสที่ 1 แห่งแบกเตรีย (ครองราชย์ 200–180 ปีก่อนคริสตกาล) พระองค์เผชิญกับการรุกรานจากชนเยฺว่จือทางตะวันตกกับชนศกะ-ซิเทียทางใต้ จากนั้นราวปี 160 ปีก่อนคริสตกาล ชนศกะเข้ามามีอำนาจในฟาร์ฆอนา
ฉื่อจี้ หรือบันทึกประวัติศาสตร์จีนในสมัยราชวงศ์ฮั่นกล่าวถึงบริเวณฟาร์ฆอนาในชื่อต้าหยวน (大宛) ขึ้นชื่อในเรื่องม้าเหงื่อโลหิต ราชวงศ์ฮั่นทำสงครามกับชนศกะที่ปกครองฟาร์ฆอนาจนได้รับชัยในปี 101 ปีก่อนคริสตกาล ก่อนจะรวมเข้ากับดินแดนอารักขาภาคตะวันตก หลังจากนั้นชนหลายกลุ่มเข้ามามีอำนาจในฟาร์ฆอนา เช่น จักรวรรดิกุษาณะ จักรวรรดิซาเซเนียน เฮฟทาไลต์ รัฐเคาะลีฟะฮ์อับบาซียะฮ์ และจักรวรรดิฆวอแรซม์ ก่อนที่ในปี ค.ศ. 1876 จักรวรรดิรัสเซียผนวกรัฐข่านโกกอนที่ปกครองฟาร์ฆอนา กลายเป็นแคว้นฟาร์ฆอนา แคว้นนี้สิ้นสุดลงในปี ค.ศ. 1918 ในสมัยสหภาพโซเวียตและถูกแทนที่ด้วยสาธารณรัฐโซเวียตเตอร์กิสถาน ก่อนจะแยกเป็นสาธารณรัฐโซเวียตอุซเบก สาธารณรัฐโซเวียตเติร์กเมน และสาธารณรัฐโซเวียตทาจิก หลังสหภาพโซเวียตล่มสลายและสาธารณรัฐทั้งสามได้รับเอกราช หุบเขาฟาร์ฆอนากลายเป็นฉากความขัดแย้งในคริสต์ศตวรรษที่ 21 เนื่องจากความหลากหลายทางชาติพันธุ์และข้อพิพาทเรื่องพรมแดน
แหล่งข้อมูลอื่น

40°54′03″N 71°45′28″E﻿ / ﻿40.90083°N 71.75778°E﻿ / 40.90083; 71.75778
อัครบิดรดีมีทรี (ยาเรมา)

| อัครบิดรดีมีทรี (ยาเรมา) |
| --- | --- |
อัครบิดรดีมีทรี (ยาเรมา)
เกิด: 9 ธันวาคม ค.ศ. 1915(1915-12-09) ฮลัดโน จักรวรรดิออสเตรีย-ฮังการี
เสียชีวิต: 25 กุมภาพันธ์ ค.ศ. 2000(2000-02-25) (84 ปี) เคียฟ ประเทศยูเครน
อัครบิดรดีมีทรี (ยูเครน: Димитрій; อังกฤษ: Dymytriy) นามเดิม วลาดีมีร์ วาซีเลียวิช ยาเรมา (ยูเครน: Володимир Васильович Ярема; ; 9 ธันวาคม ค.ศ. 1915 – 25 กุมภาพันธ์ ค.ศ. 2000) เป็นอัครบิดรองค์ที่สองแห่งเคียฟและยูเครนทั้งปวง รวมถึงคริสตจักรยูเครเนียนออโทเซฟาลัสออร์ทอดอกซ์ (UAOC) โดยสืบทอดตำแหน่งต่อจากอัครบิดรมสตีสลัฟ (สครีปนิค) ตั้งแต่ ค.ศ. 1993 ถึง ค.ศ. 2000 อัครมุขนายกเมโฟดี (คูเดรียคอฟ) จึงสืบทอดตำแหน่งต่อ ท่านเป็นคนยุคฟื้นฟูศิลปวิทยาผู้ที่ได้ศึกษาศิลปะและดนตรีในช่วงอายุยังน้อย ทั้งยังเป็นผู้นำที่มีจิตสำนึกทางการเมืองที่พัฒนาแล้ว ซึ่งเป็นสมาชิกขององค์การแห่งนักชาตินิยมยูเครนในคริสต์ทศวรรษ 1930
ในช่วงสงครามโลกครั้งที่สองท่านต้องตกเป็นเชลยศึกในประเทศเยอรมนี บวชเป็นดีกันเมื่อวันที่ 3 สิงหาคม ค.ศ. 1947 และเป็นบาทหลวงเมื่อวันที่ 10 สิงหาคมของปีเดียวกัน ส่วนในปี ค.ศ. 1947–89 ท่านได้เป็นสมาชิกองค์หนึ่งของเคลอจีแห่งเขตอัครบิดรมอสโก ในปี ค.ศ. 1989 ท่านและสมาชิกท่านอื่น ๆ ของเคลอจีได้ออกจากเขตอัครบิดรมอสโก และประกาศขึ้นกับคริสตจักรยูเครเนียนออโทเซฟาลัสออร์ทอดอกซ์ภายใต้อัครมุขนายกมสตีสลัฟ (สครีปนิค) ซึ่งขณะนั้นเป็นประมุขคริสตจักรยูเครเนียนออโทเซฟาลัสออร์ทอดอกซ์ในสหรัฐและแคนาดา
ปี ค.ศ. 1990 สหภาพโซเวียตได้ล่มสลาย บาทหลวงดีมีทรี ยาเรมา ได้ริเริ่มและเข้าร่วมในการประชุมทางศาสนาแห่งยูเครนทั้งปวงของคริสตจักรยูเครเนียนออโทเซฟาลัสออร์ทอดอกซ์ ที่จัดขึ้นในเคียฟเมื่อปี ค.ศ. 1990 ซึ่งได้เลือกตั้งอัครมุขนายกมสตีสลัฟ (สครีปนิค) เป็นอัครบิดรองค์แรกของประเทศยูเครน ครั้นในปี ค.ศ. 1993 ท่านได้ปฏิญาณตนเป็นอารามิก และจากนั้นบวชเป็นมุขนายกแห่งเปเรยาสลอฟสกีและซีเชฟสกี ในสภาคริสตจักรที่สองนี้ ท่านได้รับเลือกเป็นอัครบิดรแห่งเคียฟและรัสยูเครนทั้งปวง ปลายปี ค.ศ. 1998 อัครบิดรดีมีทรีในวัยชรา มีสุขภาพอ่อนแอลง กำหนดว่าอนาคตของคริสตจักรจะมั่นคงแข็งแรงอีกครั้งเพื่อชาวพลัดถิ่นยูเครน ซึ่งได้ประคับประคองคริสตจักรยูเครเนียนออโทเซฟาลัสออร์ทอดอกซ์ในช่วงเกือบ 70 ปี จากการปกครองโดยลัทธิคอมมิวนิสต์ในประเทศยูเครน
ทางเลือกของอัครบิดรดีมีทรีทำในพินัยกรรมสุดท้ายของท่าน เพื่อขอให้ลำดับชั้นคริสตจักรยูเครเนียนออโทเซฟาลัสออร์ทอดอกซ์ตกลงที่จะอนุญาตให้คริสตจักรยูเครเนียนออร์ทอดอกซ์แห่งสหรัฐอเมริกาวางแนวทาง – ซึ่งหากดำเนินการ จะทำให้เป็นหนึ่งได้อย่างมีประสิทธิภาพทั้งสองคริสตจักร – เป็นการเคลื่อนไหวที่คำนวณได้เพื่อช่วยคริสตจักรยูเครเนียนออโทเซฟาลัสออร์ทอดอกซ์จากการรุกล้ำของคริสตจักรยูเครเนียนออร์ทอดอกซ์ - เขตอัครบิดรเคียฟ และคริสตจักรยูเครเนียนออร์ทอดอกซ์ (เขตอัครบิดรมอสโก)
| ก่อนหน้า |  | อัครบิดรดีมีทรี (ยาเรมา) |  | ถัดไป |
| --- | --- | --- | --- | --- |
| อัครบิดรมสตีสลัฟ (สครีปนิค) |  | อัครบิดรแห่งเคียฟและยูเครนทั้งปวง   (UAOC)   (ค.ศ. 1993–2000) |  | อัครมุขนายกเมโฟดี (คูเดรียคอฟ) |
อะเลคซันดร์ มาโตรซอฟ

| อะเลคซันดร์ มาโตรซอฟ |
| --- | --- |

เกิด: 5 กุมภาพันธ์ 1924 เยคาเตรีโนสลัฟ (ปัจจุปันคือดนีปรอ), สาธารณรัฐยูเครน, สหภาพโซเวียต
เสียชีวิต: 22 กุมภาพันธ์ ค.ศ. 1943(1943-02-22) (19 ปี) เชียร์นูชคี, Loknyansky District, แคว้นปัสคอฟ, สหภาพโซเวียต
รับใช้:  สหภาพโซเวียต
แผนก/สังกัด:  กองทัพแดง
ประจำการ: 1942–1943
ชั้นยศ: พลทหาร
หน่วย: กองพลปืนไรเฟิลแยกที่ 2
การยุทธ์: สงครามโลกครั้งที่สอง †
บำเหน็จ: วีรชนแห่งสหภาพโซเวียต
อะเลคซันดร์ มาตเวเยวิช มาโตรซอฟ  (รัสเซีย: Алекса́ндр Матве́евич Матро́сов, บัชกอร์ต: Шәкирйән Юныс улы Мөхәмәтйәнов, ยูเครน: Олександр Матвійович Матросов) เป็นพลทหารราบชาวโซเวียตในช่วงสงครามโลกครั้งที่สอง เขาได้รับลำดับเกียรติวีรชนแห่งสหภาพโซเวียต จากการเอาตัวเข้าบังรังปืนกลของฝ่ายเยอรมัน
แหล่งข้อมูลอื่น

Image
A monument to Alexander Matrosov,  Moskovsky park of Victory, St. Petersburg
อะเล็ช บิดัล

| 0 | 1 | 2 | 3 |
| --- | --- | --- | --- |
 บิดัลขณะเล่นให้กับบาร์เซโลนา ในยูฟ่าซูเปอร์คัพ 2015
ข้อมูลส่วนตัว
ชื่อเต็ม:  อะเล็ช บิดัล ปาร์แร็ว
วันเกิด:  21 สิงหาคม พ.ศ. 2532 (35 ปี)
สถานที่เกิด:  บัลส์, ประเทศสเปน
ส่วนสูง:  1.76 m (5 ft 9 in)
ตำแหน่ง:  แบ็คขวา หรือปีก
ข้อมูลสโมสร
สโมสรปัจจุบัน:  อัสปัญญ็อล
หมายเลข:  22
สโมสรเยาวชน
2000–2001:  บัลส์
2001–2002:  บาร์เซโลนา
2002–2003:  กัมบริลส์
2003–2004:  ฌิมนัสติก
2004–2006:  เรอัลมาดริด
2006–2007:  แร็วส์
2007–2008:  อัสปัญญ็อล
2007–2008:  → ดามม์ (ยืมตัว)
สโมสรอาชีพ*
| ปี |  ทีม |  ลงเล่น |  (ประตู) |
| 2007 |  แร็วส์ |  2 |  (0) |
| 2008–2009 |  อัสปัญญ็อล เบ |  2 |  (0) |
| 2009 |  → ปันธราจีโกส (ยืมตัว) |  8 |  (0) |
| 2009–2010 |  โปบ-บลาดามาฟูเม็ต |  31 |  (7) |
| 2009–2010 |  ฌิมนัสติก |  2 |  (0) |
| 2010–2011 |  มายอร์กา เบ |  35 |  (6) |
| 2011 |  อัลเมริอา เบ |  1 |  (2) |
| 2011–2014 |  อัลเมริอา |  120 |  (17) |
| 2014–2015 |  เซบิยา |  31 |  (4) |
| 2015–2018 |  บาร์เซโลนา |  30 |  (3) |
| 2018–2021 |  เซบิยา |  23 |  (0) |
| 2019–2020 |  → อาลาเบส (ยืมตัว) |  29 |  (2) |
| 2021– |  อัสปัญญ็อล |  31 |  (2) |
ทีมชาติ‡
| 2013– |  กาตาลุญญา |  4 |  (0) |
| 2015 |  สเปน |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 สิงหาคม ค.ศ. 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 18 สิงหาคม ค.ศ. 2022
อะเล็ช บิดัล ปาร์แร็ว (กาตาลา: Aleix Vidal Parreu; เกิดวันที่ 21 สิงหาคม ค.ศ. 1989) เป็นนักฟุตบอลอาชีพชาวสเปน ปัจจุบันลงเล่นในตำแหน่งแบ็คขวา หรือปีก ให้กับอัสปัญญ็อล สโมสรในลาลิกา
แหล่งข้อมูลอื่น

ประวัติของ อะเล็ช บิดัล ที่ BDFutbol
อะเล็ช บิดัล ที่ National-Football-Teams.com
อะเล็ช บิดัล – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
อักษรสวยัมภู

| อักษรสวยัมภู  |
| --- | --- |

ชนิด:  อักษรสระประกอบ 
ผู้ประดิษฐ์: ชญานวัชระ
ทิศทาง: ซ้ายไปขวา 
ภาษาพูด: ภาษามองโกเลีย, ภาษาทิเบต, ภาษาสันสกฤต
อักษรที่เกี่ยวข้อง
ระบบแม่: อักษรไซนายดั้งเดิมอักษรฟินิเชียอักษรอาราเมอิกอักษรพราหมีอักษรคุปตะอักษรสิทธัมอักษรสวยัมภู
ISO 15924
ISO 15924: Soyo (329), ​Soyombo
ยูนิโคด
ยูนิโคดแฝง: Soyombo
ช่วงยูนิโคด: U+11A50–U+11AAF Soyombo
ตัวอย่างอักษรสวยัมภู อ่านว่า "อนโดร์ เกเกน ซานาบาซาร์"
อักษรซอย็อมบอ (มองโกเลีย: Соёмбо, อักษรโรมัน: Soyombo) หรือ อักษรสวยัมภู (สันสกฤต: स्वयंभू, Swayambhu) เป็นอักษรชนิดหนึ่งในตระกูลอักษรพราหมี ที่ชญานวัชระ (สันสกฤต: ज्ञानवज्र, Jñānavajra) พระทิเบตชาวมองโกเลีย ประดิษฐ์ขึ้นเมื่อ พ.ศ. 2229 โดยใช้อักษรเทวนาครีเป็นต้นแบบ ใช้เขียนภาษามองโกเลียเป็นหลัก และยังใช้เขียนภาษาทิเบตและภาษาสันสกฤตด้วย
ชญานวัชระยังประดิษฐ์อักษรอีกชนิดในเวลาเดียวกัน คือ อักษรชญานวัชระทรงเหลี่ยม โดยดัดแปลงมาจากอักษรพักปาซึ่งเคยใช้เขียนภาษามองโกล
อักษรไภกษุกี

| อักษรไภกษุกี แม่แบบ:Script/Bhaiksuki |
| --- | --- |

ชนิด:  อักษรสระประกอบ 
ช่วงยุค: ประมาณคริสต์ศตวรรษที่ 11–12
ทิศทาง: ซ้ายไปขวา 
ภูมิภาค: อินเดียตะวันออก
ภาษาพูด: สันสกฤต
อักษรที่เกี่ยวข้อง
ระบบแม่: พราหมีคุปตะอักษรไภกษุกี
ระบบพี่น้อง: ศารทา เทวนาครี
ISO 15924
ISO 15924: Bhks (334), ​Bhaiksuki
ยูนิโคด
ยูนิโคดแฝง: Bhaiksuki
ช่วงยูนิโคด: U+11C00–U+11C6F
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
อักษรไภกษุกี (สันสกฤต: भैक्षुकी, ไภกษุกี: แม่แบบ:Script/Bhaiksuki) เป็นอักษรชนิดหนึ่งในตระกูลอักษรพราหมี ใช้ในช่วงประมาณศตวรรษที่ 11 ถึง 12 เพื่อเขียนภาษาสันสกฤต มีลักษณะเด่นคือเป็นหัวลูกศร เคยใช้กันในทิเบตอย่างน้อยประมาณ 3 ศตวรรษ จารึกที่ใช้อักษรชนิดนี้ส่วนใหญ่พบได้ในในรัฐพิหารและรัฐเบงกอลตะวันตกของอินเดีย และในบางภูมิภาคของบังกลาเทศ
ยูนิโคด

ตัวอักษรไภกษุได้รับการเพิ่มลงในยูนิโคดเวอร์ชัน 9.0 ในเดือนมิถุนายน 2016
อักบัร กา มักบะรา

ประตูทิศใต้ของกำแพงมักบะรา
อักบัร กา มักบะรา (ฮินดี: अकबर का मकबरा; Akbar's tomb) เป็นที่ฝังพระบรมศพของจักรพรรดิอักบัรแห่งจักรวรรดิโมกุล สร้างขึ้นด้วยสถาปัตยกรรมโมกุลในปี 1605–1613 โดยดำริของจักรพรรดิชะฮันคีร์ พระบุตร อักบัรกามักบะราตั้งอยู่ในย่านสิกันทรา (Sikandra) ของเมืองอัคระ รัฐอุตตรประเทศ ประเทศอินเดีย สุสานนี้ก่อสร้างขึ้นด้วยงบประมาณ 1,500,000 รูปี และใช้เวลาก่อสร้างสามถึงสี่ปี
ในรัชสมัยของจักรพรรดิเอารังเซบ เกิดกบฏชาวชาตภายใต้การนำของราชา ราม ชาต ที่ซึ่งในระหว่างการกบฏได้มีชาวชาตกลุ่มหนึ่งมาทำลายและขุดเอาทองคำ เพชรพลอย และสิ่งมีค่าออกไปจากมักบะราของจักรพรรดิอักบัรที่นี่ ในบันทึกหนึ่งมีระบุถึงขั้นว่าโลงศพของจักรพรรดิอักบัรถูกแงะเปิดออกและพระศพถูกนำไปเผาไฟ
ในบรรดาหมู่สิ่วก่อสร้างของมักบะรานี้ ประตูทิศใต้เป็นประตูที่ใหญ่ที่สุด ตกแต่งด้วยหอที่มียอดเป็นฉัตรีหินอ่อนสีขาวสี่หอ ที่ฝังพระศพแท้จริงตั้งอยู่ด้านใต้ในชั้นใต้ดิน เช่นเดียวกับมักบะราอื่น ๆ ของโมกุล ส่วนโลงศพที่ตั้งอยู่ในศาลานั้นเป็นโลงเปล่า อาคารก่อสร้างขึ้นด้วยหินทรายแดง ประดับด้วยหินอ่อนสีขาว งานฝังลวดลายต่าง ๆ ทั้งรูปพรรณไม้ ดอกไม้ อักษรวิจิตร และเรขาคณิต มีความงดงามแต่ยังละเอียดละออน้อยกว่าที่อิตมาดุดดาวลอห กา มักบะรา ซึ่งสร้างขึ้นในภายหลัง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Akbar's Tomb
ASI's page on Akbar's tomb
Keene, Henry George (1899). "Sikandra". A Handbook for Visitors to Agra and Its Neighbourhood (6 ed.). Thacker, Spink & Co. p. 43.
Havell, Ernest Binfield (1904). "Sikandra". A Handbook to Agra and the Taj, Sikandra, Fatehpur-Sikri, and the Neighbourhood. Longmans, Green & Co., London.
27°13′13.7″N 77°57′1.7″E﻿ / ﻿27.220472°N 77.950472°E﻿ / 27.220472; 77.950472
อวัธ

ตำแหน่งของอวัธ
อวัธ (Awadh; ฮินดี: अवध, อูรดู: اودھ) หรืออูธเป็นแคว้นที่มีความสำคัญทางประวัติศาสตร์ทางตอนเหนือของอินเดียตั้งอยู่บริเวณที่ราบลุ่มแม่น้ำระหว่างแม่น้ำยมุนาทางตะวันตกเฉียงใต้และแม่น้ำคันทักทางตะวันออก  คำว่าอวัธมาจากอโยธยาเป็นชื่อเมืองของพระราม อังกฤษเข้ามายึดแคว้นนี้ไปทีละส่วนใน พ.ศ. 2344 และยึดได้ทั้งหมดใน พ.ศ. 2399 พร้อมทั้งตั้งชื่อแคว้นนี้ใหม่ว่าแคว้นอูธ ปัจจุบันเป็นส่วนหนึ่งของรัฐอุตตรประเทศ
ประวัติศาสตร์

แคว้นอวัธนี้ปรากฏชื่อในรามายณะ ส่วนในนิทานชาดกทางพุทธศาสนาเรียกแคว้นนี้ว่าแคว้นโกศล และยังคงดำรงสถานะแคว้นต่อมาจนถึงสมัยราชวงศ์โมกุล ประชาชนส่วนใหญ่นับถือศาสนาฮินดูและพูดภาษาฮินดี แคว้นอวัธแยกตัวออกมาจากจักรวรรดิโมกุลเมื่อจักรวรรดิอ่อนแอลง และปกครองโดยข้าหลวงที่เป็นมุสลิมเรียกว่านาวาบ เมืองหลวงอยู่ที่ไฟซาบาด ต่อมาย้ายไปเมืองลักเนา แม้ว่าจะถูกบริษัทอีสต์อินเดียรุกรานเมื่อ พ.ศ. 2319 แต่อวัธก็ยังรักษาสิทธิขาดในการปกครองของตนไว้ได้จนถึง พ.ศ. 2399
ตั้งแต่ พ.ศ. 2344 เป็นต้นมา อวัธเสียดินแดนให้อังกฤษไปกว่าครึ่ง ถูกปิดล้อมด้วยดินแดนของอังกฤษ นาวาบและราชสำนักไม่มีกองกำลังป้องกันตนเองอีกต่อไป อังกฤษเข้ามายึดดินแดนส่วนที่เหลือใน พ.ศ. 2399 ทำให้ชาวอวัธไม่พอใจ และเป็นหนึ่งในสาเหตุที่ทำให้เกิดกบฏซีปอยใน พ.ศ. 2400 – 2401 เมืองลักเนาเสียหายอย่างมาก หลังจากนั้น อังกฤษจึงเปลี่ยนชื่ออวัธเป็นแคว้นอูด
แหล่งข้อมูลอื่น

HISTORY OF AWADH (Oudh) เก็บถาวร 2001-09-01 ที่ เวย์แบ็กแมชชีน
HERALDRY OF AWADH
Encyploaedia Iranica: AVADH
The complete genealogy of Safdarjung
Safdarjung
Safdarjung coins เก็บถาวร 2001-09-01 ที่ เวย์แบ็กแมชชีน
Tomb of Safdarjung
Coins of Awadh
อมรโกศ

อมรโกศ (สันสกฤต: अमरकोश, ไอเอเอสที: Amarakośa) เป็นพจนานุกรมรวมศัพท์คำพ้องความหมายภาษาสันสกฤต เขียนโดยอมร หรืออมรสิงห์ นักวิชาการภาษาสันสกฤตผู้นับถือศาสนาเชนหรือพุทธศาสนา ผู้เป็นหนึ่งในนวรัตน์ประดับพระราชบัลลังก์พระเจ้าจันทรคุปต์ที่ 2 แห่งราชวงศ์คุปตะ ซึ่งครองราชย์ในราว ค.ศ. 400 บ้างก็ว่าอยู่ในรัชสมัยพระเจ้าวิกรมาทิตย์ เมื่อราวคริสต์ศตวรรษที่ 7
ชื่อของงานชิ้นนี้ มาจากศัพท์ อมร หมายถึง ไม่ตาย, หรือเทวดา หรือหมายถึงชื่อกวีผู้ประพันธ์ และ โกศ หมายถึง ทรัพย์, ตะกร้า, ถัง, พจนานุกรม หรือผลงานที่รวมเข้าด้วยกัน นอกจากนี้ยังเรียกชื่อหนึ่งว่า นามลิงฺคานุศาสนมฺ (नामलिङ्गानुशासनम्, Nāmaliṅgānuśāsanam) จากศัพท์ นาม, ลิงค, อนุ, ศาสน (คำสอนเกี่ยวกับนามและเพศ)
เนื้อหา

อมรโกศประกอบด้วยบทร้อยกรองที่แต่งขึ้นเพื่อให้จำได้ง่าย แบ่งเป็น 3 กัณฑ์
กัณฑ์แรกเรียกว่า "สวรรคาทิ" (ศัพท์ "สวรรค์" และอื่น ๆ)
กัณฑ์ที่สองคือ "ภูวรรคาทิ" (ศัพท์ "โลก" และอื่น ๆ)
และกัณฑ์ที่สาม ชื่อ "สามานยาทิ" (ศัพท์ทั่วไป)
ใน "สวรรคาทิ" แบ่งเป็น 10 วรรค ได้แก่ สฺวรฺควรฺค (สวรรค์), วฺโยมวรฺค (ท้องฟ้า), ทิควรฺค, กาลวรฺค, ธีวรฺค, ศัพทาทิวรฺค, ปาตาลโภคิวรฺค, (บาดาล) นรกวรฺค (นรก), วาริวรฺค (แม่น้ำ) โดยเริ่มด้วยร้อยกรอง
บรรยายถึง สวรรค์ ในวรรคแรก ได้แก่ สฺว, อวฺย, สฺวรฺค, นาก, ตริทิว, ตริทศาลยะ ในวรรคที่สอง มีศัพท์เกี่ยวกับทวยเทพทั้งหลาย ในบทที่ต่อ ๆ ยังมีศัพท์หมายถึงพระพุทธเจ้าหลายคำ และนี่เป็นเหตุผลหนึ่งที่ทำให้น่าเชื่อว่าผู้แต่งเป็นชาวพุทธ ดังเช่น
กัณฑ์ที่สองคือ "ภูวรรคาทิ" (ศัพท์ "โลก" และอื่น ๆ) แบ่งเป็น 10 วรรค ได้แก่ ภูววรฺค (โลก), ปุรวรฺค (เมือง), ไศลวรฺค (ภูเขา), วิโนศทิวรฺค (ป่าและการแพทย์), สิงฺหทิวรฺค (สิงโตและสัตว์อื่น ๆ), มนุษยวรฺค (มนุษย์), พรหมวรฺค (พราหมณ์), กฺษตฺริยวรฺค (กษัตริย์), ไวศยวรฺค (พ่อค้า), และ ศูทฺรวรฺค (ศูทร)
สำหรับกัณฑ์ที่สาม ชื่อ "สามานยาทิ" (ศัพท์ทั่วไป) เป็นศัพท์เกี่ยวกับไวยากรณ์ ได้แก่ คุณศัพท์, กริยา คำเกี่ยวกับบทสวด ธุรกิจ และศัพท์เบ็ดเตล็ดอื่น ๆ เริ่มด้วย क्षेमंकरो 'रिष्टतातिश्शिवतातिश्शिवंकरः (กฺเษมํกโร 'ริษฺฏตาติศฺศิวตาติศฺศิวํกรห์) อันได้แก่ศัพท์ กฺเษมํกร, อริษฺฎตาติ ศิวตาติ และศิวํกร เป็นต้น
อรรถกถา

มีอรรถกถาแก้คัมภีร์อมรโกศ เพื่ออธิบายให้เข้าใจความหมายที่ชัดเจน เช่น อมรโกโศทฆาตน ของ กษีรัสวามิน, ตีกาสรวัสมัน ของ วันธยฆตีย สรวานันท, รามาสรมี (วยาขยาสุธ) ของ ภานุชิ ทีกษิต, และปทจันทริกา ของ รายมุกุฏ เป็นต้น
บรรณานุกรม

Krsnaji Govinda Oka, Poona City, Law Printing Press, 1913
Amarakosha จาก sanskritdocuments.org
ไฟล์ อมรโกศ เก็บถาวร 2010-06-24 ที่ เวย์แบ็กแมชชีน โดย อวินาศ สถเย by Avinash Sathaye
นามลิงคานุศาสน (อมรโกศ) ของ อมรสึห พร้อม อรรถกถา (อมรโกโศทฆาตน) ของ กษีรัสวามิน (1913) จากเว็บ Internet Archive
อักเษาหิณี

อักเษาหิณี (สันสกฤต: अक्षौहिणी akṣauhiṇī; อังกฤษ: akshauhini) บางที่ใช้ อักโขภิณี หรือ อักโขเภณี เป็นหน่วยนับจำนวนกองทัพของอินเดียโบราณ  ซึ่งมักถูกใช้วัดขนาดของกองทัพในวรรณกรรมอินเดียโบราณ (อย่างเช่นเรื่อง มหาภารตะ) บางตำราถือว่า 1 อักเษาหิณี จะประกอบไปด้วย 4 องค์ประกอบหลัก ได้แก่ ช้าง, ม้า, รถศึก และพลเดินเท้า โดยแต่ละองค์ประกอบจะมีจำนวนดังต่อไปนี้
ช้าง 21,870 เชือก
ม้า 65,610 ตัว
รถศึก 21,870 คัน
พลเดินเท้า 109,350 คน
มีกล่าวไว้ในมหาภารตะว่าในสงครามทุ่งกุรุเกษตร กองทัพปาณฑพ มีกองทัพจำนวน 7 อักเษาหิณี (นักรบ 1,530,900 คน) และกองทัพเการพ มีกองทัพจำนวนทั้งสิ้น 11 อักเษาหิณี (นักรบ 2,405,700 คน)
องค์ประกอบ

โดยมีรายละเอียดดังนี้
ช้าง 1 เชือก (एक हाथी), รถศึก 1 คัน (एक रथ), ม้า 3 ตัว (तीन सवार), พลเดินเท้า 5 คน (पांच प्यादे) = 1 ปัตติ (१ पत्ति) หรือ 1 ปังกติ (१ पङ्क्ति)
3 ปัตติ = 1 เสนามุข (१ सेनामुख)
3 เสนามุข = 1 คุลมะ (१ गुल्म)
3 คุลมะ = 1 คณะ (१ गण)
3 คณะ = 1 วาหินี (१ वाहिनी)
3 วาหินี = 1 ปฤตนะ (१ पृतन)
3 ปฤตนะ = 1 จมู (१ चमू)
3 จมู = 1 อนีกินี (१ अनीकिनी) หรือ 1 อันตกินี (१ अन्तकिनी)
10 อนีกินี = 1 อักเษาหิณี (१ अक्षौहिणी)
อัครเสน กี บาวลี

| อัครเสน กี บาวลี |
| --- | --- |
ภายในอัครเสน กี บาวลี
ที่ตั้งภายในเดลี
ข้อมูลทั่วไป
สถาปัตยกรรม: เปอร์เซีย
เมือง: เดลี
ประเทศ: อินเดีย
พิกัด: 28°37′34″N 77°13′30″E﻿ / ﻿28.62611°N 77.22500°E﻿ / 28.62611; 77.22500
อัครเสน กี บาวลี (ฮินดี: अग्रसेन की बावली; Agrasen ki Baoli) เป็นบ่อน้ำขั้นบันไดเก่าแก่ ตั้งอยู่ใกล้กับย่านคอนน็อตเพลสในนิวเดลี ประเทศอินเดีย ปัจจุบันอยู่ภายใต้การดูแลของกรมสำรวจโบราณคดีอินเดีย (ASI) บ่อน้ำขั้นบันไดมีความยาว 60 เมตร และกว้าง 15 เมตร  ถึงแม้ว่าจะไม่ปรากฏหลักฐานว่าใครเป็นผู้สร้างบ่อน้ำขั้นบันไดนี้ แต่เชื่อกันว่าสร้างขึ้นโดยราชาในตำนานพระนามว่า ราชาอัครเสน ส่วนลักษณะทางสถาปัตยกรรมที่ปรากฏนั้นเข้าใจว่าสร้างขึ้นใหม่ในศตวรรษที่ 14 ในสมัยตุฆลุกภายใต้รัฐสุลต่านเดลี
ดูเพิ่ม

จันทเบารี
ประวัติศาสตร์เดลี
โชหัท
รานีกีวาว
อรปาไปรีเกธาร

| --- | --- |
ตราแผ่นดินรัฐฉัตตีสครห์
เพลงประจำรัฐของรัฐฉัตตีสครห์
เนื้อร้อง: นเรนทระ เทวะ เวรมา
ทำนอง: นเรนทระ เทวะ เวรมา
รับไปใช้: 2019
อรปา ไปรี เก ธาร (ฮินดี: अरपा पैरी के धार) เป็นเพลงประจำรัฐฉัตตีสครห์ ของประเทศอินเดีย เรียบเรียงโดยนเรนทระ เทวะ เวรมา และได้รับการรับรองอย่างเป็นทางการในเดือนพฤศจิกายน ค.ศ. 2019    ชื่อเพลงหมายถึงแม่น้ำสายหลักทั้งสองสายของรัฐ ได้แก่ แม่น้ำอรปา และแม่น้ำไปรี
เนื้อร้อง

| अरपा पैरी के धार (เนื้อร้องภาษาฮินดี) | arapa pairee ke dhaar (เนื้อร้องอักษรละติน) | คำแปล |
| --- | --- | --- |
| अरपा पैर के धार, महानदी हे अपार  इँदिरावती हा पखारय तोर पईयां  महूं विनती करव तोर भुँइया  जय हो जय हो छत्तीसगढ़ मईया    सोहय बिंदिया सहीं, घाट डोंगरी पहार  चंदा सुरूज बनय तोर नैना  महूं विनती करव तोर भुँइया  जय हो जय हो छत्तीसगढ़ मईया    सोनहा धाने के अंग, लुगरा हरियर हे रंग  तोर बोली हवे जइसे मैना  अंचरा तोर डोलावय पुरवईया  महूं विनती करव तोर भुँइया  जय हो जय हो छत्तीसगढ़ मईया    रायगढ़ हावय सुग्घर, तोरे मउरे मुकुट  सरगुजा अउ बिलासपुर हे बइहां  रयपुर कनिहा सही घाते सुग्घर फबय  दुरूग बस्तर सोहय पैजनियाँ  नांदगांव नवा करधनिया  महूं विनती करव तोर भुँइया  जय हो जय हो छत्तीसगढ़ मईया | arapa pairee ke dhaar, mahaanadee he apaar  indiraavatee ha pakhaaray tor paeeyaan  mahoon vinatee karav tor bhuniya  jay ho jay ho chhatteesagadh maeeya    sohay bindiya saheen, ghaat dongaree pahaar  chanda surooj banay tor naina  mahoon vinatee karav tor bhuniya  jay ho jay ho chhatteesagadh maeeya    sonaha dhaane ke ang, lugara hariyar he rang  tor bolee have jaise maina  anchara tor dolaavay puraveeya  mahoon vinatee karav tor bhuniya  jay ho jay ho chhatteesagadh maeeya    rayagadh haavay sugghar, tore maure mukut  saraguja au bilaasapur he baihaan  rayapur kaniha sahee ghaate sugghar phabay  duroog bastar sohay paijaniyaan  naandagaanv nava karadhaniya  mahoon vinatee karav tor bhuniya  jay ho jay ho chhatteesagadh maeeya | ลำธาร อรปา ไปรี, มหานที ช่างไพศาล  อินทิราวตี มาพบยังเท้าของท่าน  ข้าภาวนาขอพรให้ดินแดนของท่าน  ชัย ชัย จงมีอยู่แด่มารดาฉัตตีสครห์    ประดุจจุดเล็ก ๆ บรรดาฆาฏแห่งเทือกเขา Dongri  ดวงจันทร์และสุริยะ เป็นดวงตาของท่าน  ข้าภาวนาขอพรให้ดินแดนของท่าน  ชัย ชัย จงมีอยู่แด่มารดาฉัตตีสครห์    นาข้าวประดุจแขนขาทองคำ สีสันของอาภรณ์ท่านเป็นสีเขียวขจี  สำเนียงของท่านเหมือนดังเช่นของ Myna ผู้งดงาม  ตักของท่านตวัดไกวไปทางตะวันออก  ข้าภาวนาขอพรให้ดินแดนของท่าน  ชัย ชัย จงมีอยู่แด่มารดาฉัตตีสครห์    รายคทแสนงดงาม ประดุจมงกุฏ  สรคุชา และ พิลาสปุระ เป็นแขน  รายปุระ ประดุจเอว เปล่งประกายความงาม  ทุรคะ และ บาสตาร์ เป็นพาหุรัด  นันทคาว เป็นคาดเอวเส้นใหม่  ข้าภาวนาขอพรให้ดินแดนของท่าน  ชัย ชัย จงมีอยู่แด่มารดาฉัตตีสครห์ |
แหล่งข้อมูล

Arpa Pairi Ke Dhar
Arpa Pairi Ke Dhar Cg Song เก็บถาวร 2022-08-09 ที่ เวย์แบ็กแมชชีน
ออย์เซอร์บียอมีลามาที

ออย์เซอร์บียอมีลามาที (เซอร์เบีย: Ој Србијо, мила мати, Oj Srbijo, mila mati) แปลว่า โอ้เซอร์เบีย มาตุภูมิของฉัน, เป็นเพลงปลุกใจของเซอร์เบีย โดยมีภูมิหลังมาจากเพลงพื้นเมือง แต่ได้มีการปรับแก้บางส่วนเมื่อ ค.ศ. 1909 โดย วลาดเมียร์ เบอร์ซาก
บทร้อง

| 0 | 1 | 2 |
| --- | --- | --- |
|  ภาษาเซอร์เบีย อักษรลาติน Oj Srbijo, mila mati,  Uvek ću te tako zvati  Mila zemljo, mili dome  Na srcu je slatko tvome  Srećno živet ko u raju,  Gde miline večno traju  U tebi ću srećno tek  Provoditi ovaj vek.  Podigni se mati mila,  Da nam budeš što si bila,  Jer si tužno robovala,  Dugo suze prolivala.  Sunce ti se već rodilo,  Koje ti je zašlo bilo.  Na kriocu svagda tvom  Uteha je srcu mom.  |  ภาษาเซอร์เบีย อักษรซีริลลิก Ој Србијо, мила мати,  Увек ћу те тако звати  Мила земљо, мили доме  На срцу је слатко твоме  Срећно живет ко у рају,  Где милине вечно трају  У теби ћу срећно тек  Проводити овај век.  Подигни се мати мила,  Да нам будеш што си била,  Јер си тужно робовала,  Дуго сузе проливала.  Сунце ти се већ родило,  Које ти је зашло било.  На криоцу свагда твом  Утеха је срцу мом.  |  คำแปล |
ดูเพิ่ม

Pesma Kajmakčalana
อังกิตา มยังก์ ศรรมา

| อังกิตา ศรรมา |
| --- | --- |
เกิด:  (1987-02-07) 7 กุมภาพันธ์ ค.ศ. 1987 (37 ปี)
สัญชาติ: ชาวอินเดีย
อาชีพ: นักแสดง, นางแบบ
ปีปฏิบัติงาน: 2009–ปัจจุบัน
คู่สมรส: มยังก์ ศรรมา (2015–ปัจจุบัน)
อังกิตา มยังก์ ศรรมา (ฮินดี: अंकिता मयंक शर्मा) เกิดวันที่ 7 กุมภาพันธ์ ค.ศ. 1987 มีชื่อเกิดว่า อังกิตา ศรรมา (अंकिता शर्मा) เป็นนักแสดงหญิงชาวอินเดีย มีผลงานเด่นคือละครโทรทัศน์เรื่อง Baat Hamari Pakki Hai, ลิขิตแค้นแสนรัก และ อโศกมหาราช
ผลงานละครโทรทัศน์

2009–2010 Agle Janam Mohe Bitiya Hi Kijo เป็น Ratna
2010–2011 Baat Hamari Pakki Hai เป็น Sanchi Sharma / Sanchi Shravan Jaiswal
2011–2012 Sawaare Sabke Sapne... Preeto เป็น Manpreet Dhillon aka Preeto
2012–2013 Amrit Manthan เป็น Rajkumari Nimrit Kaur Sodhi / Natasha Oberoi
2014 ลิขิตแค้นแสนรัก เป็น Laila
2015 อโศกมหาราช เป็น Noor Khorasan
2015 Kuch Toh Hai Tere Mere Darmiyaan เป็น Vidya Venket
2016 Darr Sabko Lagta Hai (Episode #32)
2016-2017 Devanshi เป็น Sarla
2018-2019 Roop - Mard Ka Naya Swaroop เป็น Jigna Singh Vaghela
2018-2019 Beechwale Bapu Dekh Raha Hain เป็น Sheetal
2019  Laal Ishq เป็น Nandita (ตอน 112) / Widow (ตอน 139)